Průdńicki djalekt
Djalykt průdńicki ślůnskij godki je užywany w uokolicy mjasta Průdńik.
[Sprowjej] Cechy charakterystyčne
We tych djalyktach ńy mo sypjelyńo. Downe duge a godajům w ńych: ou, oeu abo eu (zoulyty, čekoeu, w treuwje). Na kůńcu traći śe spůuguoska nosowo, kero śe mjyńi we nosowo farba uod samoguoski (drugim, mům, kůńům čyto śe jak drugi, mů, kůńů ze samoguoskům nosowům na kůńcu). Nosowe a můmy sam po mjynkich i twardych spůuguoskach a na kůńcu (prandko, kśandza, zrobjam). Tymaty sům wyrůwnane i we řečowńikach (jelyńy, jak baby) i we přimjotńikach (stari, jak tůńi). Před spůuguoskůma mjynkimi we postřodku pokozuje śe j (kojśćůu) – je to fynůmyn mjanowany antycypacyjům mjynkośći.
[Sprowjej] Bajšpil
Jedńi ludźe mjeli jednam cůrkam, a ta cůrka chćaua mjeć kawalyra z bany. No i tak śe znejdli dwa ty kawalyry. Uoba byli z bany. Ale uůna byua bardzo wymyjślatou. Jednygo by byua chćaua z tich dwůch. I tak powjedźaua. Jednymu byuo Jůzek, a jednymu Karlik. I přišeu dźiś wječůr Karlik, a tyn sům wječůr godźinam ńeskoři přišeu Jůzef, a jedyn uo drugim ńe wjedźou. A ti dźouše byuo Kajśka. I jak přišeu tyn Karlik na ty zoulyty, ta Kajśka mu padaua: »Karličku, ejźli to učyńiš, co jou bydam chćaua, to byńdźeš můj«. A Karlik powjedźou: »ńech jest, co chce, jou wšystko zrobjam« (Uynžce).
Antek i Francek robjyli u dwůch śoduoeúkůw i ńy mjeli co jejś. I smůwjyli se, iže tyn jedyn śoduoeúk moeu na gůře uořechi, a tyn drugi moeu we chlywiku wjepřka. I smůwjyli se tak, iže jedyn půdźe po tygo wjepřka, a drugi po uořechi, a we zwůńicy we kojśćele śe zyjńdům. Francek nabroeu worek uořechůw i čekoeu w kojśćele na Antka, a Antka zuapoeu śoduoeúk na wjepřku. Francek čekoeu w tyj kojśćele na Antka i tam přebjyroeu ty uořechi. Rano uo pjůntyj šeu kojśćelny zwůnić jučšńam i suyšou tam šuščeć. I šeu dů dům i powjedźöu kobjyće, iže tam ńe idźe iś, bo tam kojśćůma řańźi (Kjyrpjyń).
szl_Latn szl_Latn szl_Latn szl_Latn szl_Latn szl_Latn szl_Latn